cyanic-selkie/wikianc huggingface dataset:
מרדכי שולמן
לאחר המלחמה
בשנת תרע"ט (1919) נסע עם קבוצת בחורים ללמוד בישיבת סלובודקה ששהתה אז בקרמנצ'וג. בשנת תר"פ (1920) כשהחלו פרעות פטליורה עזב את העיר וחזר לבית אמו בטיקטין (עמה לא נפגש מגיל 12). בדרכו לטיקטין נכנס לעיירה סנובסק שם שהה החפץ חיים ושהה במחיצתו מספר חודשים. עם הגיעו לבית אמו חלה, והיה בסכנת חיים וקיבל על עצמו לחזור לישיבה מיד כשיחלים אף אם משפחתו תתנגד. מיד כשהתאושש יצא בדרכו לסלובודקה ושלח מכתב ל להודיע לחזון איש שמגיע אליו בדרכו לישיבה. עם הגיעו לווילנה ביקשו הרב יוסף שו"ב, מזכירו של רבי חיים עוזר גרודזנסקי לסור אל הרב חיים עוזר לבקשתו. הרב חיים עוזר אמר לו שהחזון איש סיפר לו שהוא עומד להגיע אליו ומהתרגשות קשה לו להתרכז, ומשכך רצה לראותו. לאחר זמן העניק לו גם את ספרו "אחיעזר" במתנה.
בהגיעו לסלובודקה כבש מקום של כבוד ונחשב לעילוי והיה ממקורבי הסבא מסלובודקה. בשנת תרפ"ד (1924) נבחר למניין הראשון שיעלה לחברון יחד עם ה"סבא" (לבסוף עלתה כל הישיבה יחד). בחברון יוחד לו חדר בעליית הגג שם היה לומד ברציפות בהתמדה כבר מ-3 לפנות בוקר ונחשב לסמל ההתמדה בישיבה. בשנת תרפ"ז (1927), לאחר הסתלקות "הסבא", חזר לסלובודקה ובדרכו עבר בווילנה שם ביקר חודשיים אצל החזון איש והרב חיים עוזר. בסלובודקה התקבל בכבוד רב מפני הערצת "הסבא" אליו. למד גם בכולל קובנה אצל רבי דוד רפפורט ה"מקדש דוד". באותה תקופה כתב מזכרונו מספר שיחות של הסבא מסלובודקה ופרסמן בעילום שם בחוברות "אור הצפון".
נישואיו
בשנת תרפ"ט (1929) התארס עם בתו של ראש הישיבה הרב יצחק אייזיק שר. לאחר הולדת בנו נתן צבי (סיון תר"צ) נסע לווילנה כדי ללמוד בשקט. חמיו הרב שר שלח מכתב לרב חיים עוזר גרודז'ינסקי שיעקוב אחרי חתנו לראות אם מתאים להנהיג ישיבה מבחינת כישורי ניהול. בזמן שהותו בווילנה למד עם החזון איש, ר' חיים עוזר, והרב חנוך אייגש, "המרחשת". באותה תקופה עבד על הספק גדול בלימוד. הרב חיים עוזר שלח לימים תשובה לרב שר בפירוט מעלות חתנו, ובסיומו הוסיף שעל הכל, ר' ישעיה (החזון איש) לא גומר לשבחו. בשנת תרצ"א (1931) אמר לחזון איש שרוצה לעלות לארץ ישראל. החזון איש אמר לו שגם הוא רוצה, ומבקשו שיסע ויחווה את דעתו על מקום מגורים ועל המצב הרוחני בארץ. הרב מרדכי עלה לישראל והתגורר במשך חצי שנה בתל אביב. לאחר חצי שנה חזר לליטא, וסיקר לחזון איש את ממצאיו. החזון איש החליט שמיד נוסע אך למעשה לא יצאה נסיעתו לפועל. הרב שולמן חזר לביתו בסלובודקה שם הסתגר בעליית גג ולמד. בשנת תרצ"ה (1935) החל למסור שיעורים בישיבת סלובודקה ובשנת תרצ"ט (1939) כשחלה חמיו, לקח על עצמו גם את העול הכלכלי של הישיבה ונסע לארצות הברית לגייס כספים. בהיותו בארצות הברית פרצה מלחמת העולם השנייה והרב מרדכי נשאר שם ופעל למען יהודי אירופה. בין היתר היה ממייסדי ועד ההצלה. במהלך המלחמה המשיך לדאוג לישיבת סלובודקה, ושקל את פתיחת הישיבה מחדש באמצע המלחמה וכן שלח כספים לכולל אברכים שייסד חמיו בירושלים. בכל תקופת המלחמה נשארו אשתו ושלושת ילדיו בקובנה ועד לאחר תום המלחמה הוא לא ידע מה עלה בגורלם.
בישראל
בשנת תש"ו (1946) עלה לישראל ועזר לחמיו לפתוח את הישיבה מחדש בבני ברק. בקום הישיבה היו בה שלושה תלמידים בלבד אך הרב שולמן מסר שיעורים (פעמיים בשבוע) כאילו מאות בחורים לפניו. בד בבד עם מסירת השיעורים, נשא בעול הגשמי, בהשגת מימון לבניית ואחזקת הישיבה. החזון איש שהתגורר אז בגבעת רוקח, היה מוסר שיעור בישיבה כל פעם שעלה אליה. לאחר פטירת חמיו עודדו החזון איש למלא את מקומו. על אף תפקידו, השתדל לברוח מפרסום וכבוד. היה נוסע לגייס כספים לישיבה בכל סוף חורף לארצות הברית ובכל סוף קיץ לאירופה. אשתו, הרבנית חיה מרים, הייתה דמות בולטת בגבעת הישיבה, בדרך כלל לא הצטרפה אליו לנסיעות לחו"ל היא הקימה וניהלה את משק הבית והמטבח בישיבה, אך הייתה מעורבת גם בניהול הישיבה ולא היה יוצא דופן שהייתה מעירה לתלמידי הישיבה, בתה הרבנית אסתר רבקה זקס, המשיכה בדרכה לאחר מותה. בנו הרב נתן צבי שולמן מילא את מקומו בראשות הישיבה ולצדו כיהן חתנו הרב עמרם יצחק זקס ומכהן חתנו הרב משה הלל הירש.
איתמר מיכאלי
איתמר מיכאלי (נולד ב-1988) הוא קצין צה"ל בדרגת אלוף-משנה המשמש מפקד חטיבת הראל.
ביוגרפיה
ב-2014 מונה למפקד פלוגת קורס קציני שריון, עליה פיקד במהלך מבצע צוק איתן כאשר סופחה לגדוד הסיור של חטיבת הצנחנים. ב-21 ביולי, במהלך היערכות לפשיטה בחאן יונס, נתקל כוח מסיירת צנחנים ונפגע. מיכאלי הגיע עם הטנק שלו אל מרחב ההיתקלות, זיהה את המחבלים והסיר את האיום מעל הלוחמים. על פעולתו זו הוענק לו צל"ש מח"ט הצנחנים.
בתום תפקידו כמפקד קורס קציני שריון מונה לסגן מפקד גדוד 82. בשנים 2016–2018 פיקד על פלס"ר 7. בשנים 2019–2021 פיקד על גדוד 75. בשנים 2021–2023 פיקד על גדוד 196 בחטיבה 460. ב-2023 מונה למפקד חטיבת הראל.
ברוקלין דקר
ברוקלין דניאל דקר (באנגלית: Brooklyn Danielle Decker; נולדה ב-12 באפריל 1987) היא דוגמנית ושחקנית אמריקאית. ידועה במיוחד בשל הופעותיה ב"גיליון בגדי הים של ספורטס אילוסטרייטד", בכלל זה בשער הגיליון בשנת 2010. בנוסף לעבודתה עבור "ויקטוריה'ס סיקרט" בשביל אוסף בגדי הים לשנת 2010. כשחקנית מוכרת בזכות תפקידיה בסרט הקומדיה "לזרום עם זה" ובסיטקום "חברים הכי טובים".
ביוגרפיה
נולדה בשם ברוקלין דניאל דקר בקטרינג, אוהיו שבארצות הברית, למשפחה נוצרית ממוצא גרמני, בריטי, הונגרי, הולנדי וצרפתי. בשלב מוקדם בחייה, עברה משפחתה עמה למידלטאון, אוהיו, ואז לשארלוט, קרוליינה הצפונית.
קריירה
דקר החלה בקריירת הדוגמנות כפנים של מורי סימון, מעצבת פופולרית של שמלות נשף. היא נבחרה לדוגמנית השנה ב-2003 בידי קונקשן מודל וטאלנט קונבנשן.
ברוקלין דקר הצטלמה למגזינים טין ווג, קוסמופוליטן, FHM, וגלאמור, והיא דיגמנה עבור גאפ, Intimissimi וויקטוריה'ס סיקרט. היא הופיעה בווידאו קליפ של ג'ימי באפט ושל להקת 3 דורז דאון. היא מעריצה של נבחרת Tar Heel basketball.
ב-2005, חודשיים לאחר שעברה לניו יורק הופיעה דקר במבחן במה לגיליון בגדי הים של ספורטס אילוסטרייטד, שלו היא דיגמנה לראשונה ב-2006. היא הופיעה שוב בגיליון 2007, והנחתה באותה שנה את תוכנית הטלוויזיה שהעבירה את הנעשה מאחורי הקלעים של הצילומים. דקר נבחרה לנערת השער למהדורת 2010 ובכך החליפה את בר רפאלי שכיכבה על השער בשנת 2009. ב-2007 היא הופיעה בסרט ששודר שוב ושוב באתר CNN/SI וכונה "She Says, Z Says", לצדו של פול צימרמן, שדן במשחקי הכדורגל של השבוע בליגת ה-NFL. דקר הופיעה בהפקת הטלוויזיה Lipshitz Saves the World. היא עבדה תקופה מסוימת באוסטרליה. היא הצטרפה לצוות של Sports New York בשיח על טורניר הכדורסל של ליגת ה-NCAA. ב-2008 דקר צלצלה בפעמון הבורסה לניירות ערך ביחד עם דוגמניות נוספות של ספורטס אילוסטרייטד.
דקר התארחה בסדרה הקומית "צ'אק" של רשת NBC שם גילמה דוגמנית, ובסדרה "רופא להשכיר" שם גילמה דוגמנית בגדי ים בשם רייצ'ל.
ב-8 בפברואר 2010 הכריז דייוויד לטרמן בתוכנית "לייט שואו עם דייוויד לטרמן" שדקר נבחרה כנערת השער של גיליון בגדי הים של ספורטס אילוסטרייטד לשנת 2010. הוא קרא לבחירה זו "חדשות של פעם בחיים", דקר ספרה שאמה בכתה כשהיא שמעה שבתה מתעתדת לעטר את העטיפה.
היא שיחקה ב-2011, כשחקנית משנה בסרט הקומדיה "לזרום עם זה" יחד עם ג'ניפר אניסטון ואדם סנדלר.
ב-2012, השתתפה בסרט האקשן והמדע-בדיוני "באטלשיפ" לצד שחקנים כגון ליאם ניסן, טיילור קיטש, אלכסנדר סקארסגארד, טדאנובו אסאנו וג'ון טוי.
בחודש מאי ב-2012, כיכבה בסרט "למה לצפות כשאתם מצפים" לצידן של קמרון דיאז, ג'ניפר לופז ואליזבת' בנקס.
דקר נכללה ברשימת "100 הנשים השוות בעולם בכל הזמנים" בידי המגזין לגברים "Men's Health".
החל משנת 2015 משתתפת בסדרת הטלוויזיה הקומית של נטפליקס "גרייס ופרנקי" כמלורי הנסון, אחד מהדמויות הראשיות בסדרה.
בשנת 2017 שיחקה בסרט "פלסטר", לצד קולין הנקס. בשנת 2018 שיחקה את דמותה של קארה בסרט "Support the Girls" בכיכובה של רג'ינה הול.
חיים אישיים
בשנת 2007 החלה לצאת עם הטניסאי אנדי רודיק, וב-31 במרץ 2008, הודיע רודיק באתר שלו שהוא ודקר התארסו. הם נישאו בטקס פרטי ב-17 באפריל 2009. לזוג נולד בן בשנת 2015, ובשנת 2017 נולדה להם בת.
תאוריאת
תאוריאת (בערבית מרוקאית: تاوريرت) היא עיר במחוז תאוריאת שבצפון מרוקו.
העיר הגדולה ביותר במרוקו מבחינת גידול ושיווק זיתים. יש בה כ-176 מפעלים. בעיר קיים שוק הגרוטאות הגדול ביותר במרוקו למכוניות ופלדה.
העיר חשובה גם כנקודת תחבורה מרכזית, היות שמסילת הרכבת הראשית ממזרח-מערב קזבלנקה, רבאט ופאס עוברת דרך העיר. כמו כן קווי אוטובוס הנוסעים מכמה ערים במחוז נאדור עוברים בעיר. הקו המסועף החדש של מסילות הברזל של מרוקו העובר מתאוריאת לנדור, נפתח בשנת 2009. קו זה עובר לצד הכביש הקיים, דרך ההרים, עד לנדור.
תאוריאת ידועה גם בגלל הטירה העתיקה (המכונה במרוקאית 'הקסבה') הנמצאת בעיר, שנבנתה לפני כשבע מאות שנה והיקפה יותר מ-800 מטרים.
הקהילה היהודית
בשנת ה'תרע"ח התמנה לרב העיר הרב שמואל מרציאנו דלחימר. הוא פעל לבניית מקווה ציבורי, בשטח שבבעלות משותפת של רבי שלמה הכהן זאגורי שגר באוג'דא, ואחיו רבי יהודה.
גלעד דובשני
ביוגרפיה
דובשני נולד לאנשי החינוך יהודת ומנשה דובשני, בן שני בין שתי אחיות. ב-1985 הוא סיים תואר אדריכלות בבית הספר הפוליטכני הפדרלי של לוזאן בשווייץ. עם שובו לישראל עבד במשרדו של יעקב רכטר כשלוש שנים, ו-1985 עובד כאדריכל עצמאי בתל אביב.
ב-1991 החל בקריירה אקדמית, בין השאר לימד במחלקה לאדריכלות באקדמיה בצלאל בירושלים, הפקולטה לאדריכלות בטכניון חיפה, באוניברסיטת אריאל ובמכון הטכנולוגי חולון.
בין השנים 1996–2001 כיהן כמהנדס העיר ראש העין. בתוקף תפקידו היה אחראי על כל תחומי הבנייה בעיר. מבני מגורים, מבני ציבור ותכנון אורבני. כמו כן, אחריות על תכנון גידול העיר מ-30,000 ל-120,000 תושבים.
כאדריכל
דובשני תכנן עשרות פרויקטים אדריכליים בכל קשת תחומי האדריכלות, בתים פרטיים, מבני מגורים, מבני ציבור, שימור ותכנון אורבני. השקפת עולמו האדריכלית מתבססת על גישה שמאמינה באופיו של המקום כמרכיב ייחודי ליצירה האדריכלית. גישה הנקראת Critical Regionalism גישה שממשיכה את האדריכלות המודרנית אולם שוללת את חוסר הרגישות שלה לנתוני המקום, ואת ההצטעצעות של הפוסטמודרניזם.
חברות באגודות מקצועיות
דובשני חבר באיגוד המהנדסים והאדריכלים בישראל, במועצה הישראלית לשימור מבנים אנדרטאות היסטוריות.ב DO.CO.MO.MO. - תיעוד ושימור מבני התנועה המודרנית ו מתכנני "במקום" לשנת 2002 ארגון לזכויות האדם.
קריירה אקדמאית
דובשני כיהן כראש בית הספר לאדריכלות באוניברסיטת אריאל. במשך השנים לימד קורסים בכל הרמות של לימודים אקדמיים בעיצוב ואדריכלות.
בין השנים 2001–2004 לימד באקדמיה לאמנות ועיצוב בצלאל. בין 2004 ל-2007 כיהן כדיקן הפקולטה לעיצוב של המכון הטכנולוגי חולון.
בין השנים 2015–2018 כיהן כדיקן בבית הספר לאדריכלות באוניברסיטת אריאל.
חיים אישיים
בזמן לימודים שווייץ היה דובשני שחקן בתיאטרון החובבים "תיאטר אונז" Théâtre Onze. בשנים האחרונות משחק בתיאטרון חובבים של עפרה ויינגרטן.
משפט קוטה-ז'וקובסקי
משפט קוטה-ז'וקובסקי (לעיתים: תורת קוטה ז'וקובסקי) הוא משפט יסודי באווירודינמיקה ובאופן כללי יותר במכניקת הזורמים המשמש לחישוב כוח העילוי הפועל על כנף דו-ממדית הנעה במהירות מספקת כך ששדה הזרימה סביבה הוא תמידי, למינרי וצמוד לכנף. המשפט מקשר בין העילוי, צפיפות הזורם והסירקולציה מסביב לכנף. התורה פותחה בראשית המאה ה-20 על ידי מרטין קוטה וניקולאי ז'וקובסקי וקרויה על שמם. הנחת התיאוריה לפיה הזרימה למינרית על שפת הכנף מזניחה את צמיגות האוויר שגורמת להיווצרות שכבת גבול טורבולנטית דקה על שפת הכנף. למרות זאת התורה מהווה קירוב מדויק למדי עבור תעופה במהירות גבוהה מספיק ובזווית תקיפה נמוכה מספיק.
ניסוח המשפט
עבור זרימה דו-ממדית מסביב לכנף קבועה, הנעה במהירות קבועה בתווך בו הצמיגות והדחיסות זניחה, כוח העילוי ליחידת אורך של מוטת הכנף מקיים :, כאשר\rho_\infty צפיפות הזורם, V_\infty מהירות הזרימה המציפה ו- היא הסירקולציה מסביב לכנף. כוח העילוי יהיה מאונך לכיוון הזרימה המציפה. הלולאה C עליה מחושבת הסירקולציה צריכה להיות בתחום בו ניתן להניח שהזרימה היא זרימה פוטנציאלית, ולא בתחום שכבת הגבול על שפת הכנף.
הסירקולציה, תנאי קוטה וכנף ז'וקובסקי
בכנף קבועה, היווצרות הסירקולציה נובעת מקיום תנאי קוטה, לפי תנאי זה, בזרימה מסביב לכנף עם קצה אחורי חד, נקודת הסטגנציה של הזרימה תהיה בקצה החד של הכנף. המשמעות של תנאי זה הוא שזרימה העוברת תחת הכנף לא נעה מסביב לקצה הכנף כדי לזרום מעל לכנף. כשמסתכלים על כל הזרימה כזרימה פוטנציאלית, הסיבה לקיום התנאי היא שאי קיומו גורר שמהירות הזרימה בקצה הכנף היא אינסופית. במציאות, על שפת הכנף נוצרת שכבת גבול, והזרימה בשכבה הזו היא שמזיזה את נקודת הסטנגציה תוך יצירת מערבולת התחלתית.
סוג מיוחד של כנף הוא כנף ז'וקובסקי המתקבלת באמצעות מיפוי קונפורמי של המרחב המרוכב לפי. במיפוי זה, כל מעגל מהצורה יוצר כנף במישור z (שהוא המישור הפיזיקלי) המוגדר על ידי העתקת ז'וקובסקי, כשמיקום המרכז \zeta_0 והרדיוס R, קובעים את צורת הכנף. מאחר שההעתקה היא קונפורמית, קווי זרם במישור \zeta מועתקים לקווי זרם במישור z. הפתרונות האפשריים לזרימה במישור \zeta ידועים, מאחר שהם מתארים זרימה מסביב לגליל עם סירקולציה. את הפוטנציאל המרוכב במישור \zeta ניתן להעתיק למישור הפיזי z ובמישור זה ישנו ערך יחיד לסירקולציה המאפשר את קיום תנאי קוטה. זוהי הסירקולציה שתתקבל מסביב לכנף.
פיתוח
קל לפתח את משפט קוטה ז'וקובסקי באמצעות תיאור הזרימה על ידי פוטנציאל מרוכב. בתיאור כזה, לפי משפט בלסיוס, הכוח הפועל על אזור המוקף בלולאה C מקיים :
כאשר \rho היא צפיפות הזורם ו-w הפוטנציאל המרוכב. מאידך, היא פונקציה הולמורפית וחסומה באינסוף, לכן הפיתוח של לטור לורן מקיים. מצד שני, מתכונות הפוטנציאל נקבל: ולכן.
כאשר האינטגרל השני מתאפס מכיוון ש:.
כעת ניתן להציב את שני האיברים האלו בטור ולקבל:
כל שנותר הוא לחשב את הכוח לפי משפט בלסיוס:
ולכן:
כלומר כוח העילוי ליחידת אורך מקיים והוא מאונך למהירות המציפה.
נשים לב שבמערכת צירים רגילה, בה x מצביע ימינה, ו-y למעלה, נקבל כוח עילוי חיובי עבור סירקולציה שלילית, כלומר סירקולציה עם כיוון השעון.
יחסי הולנד–טורקיה
יחסי הולנד–טורקיה הם ההתייחסות הפוליטית ושיתופי הפעולה בין הרפובליקה הטורקית לממלכת ארצות השפלה.
ראשית היחסים
המגעים הראשונים בין האימפריה העות'מאנית (שלימים תהפוך לטורקיה) לבין הולנד החלו בשנת 1612. נציגות קונסולרית ראשונה הוקמה ב-1859.
משבר ביחסים (2017–הווה)
ב-11 במרץ 2017 אסרה הולנד על שר החוץ של טורקיה, מבלוט צ'בושולו, לנחות במדינה לקראת נאומו בעצרת תמיכה בנשיא טורקיה ארדואן. בעקבות זאת, כינה ארדואן את אנשי ממשלת הולנד "נאצים ופשיסטים". האמרה זכתה לפרסום עולמי, וראש ממשלת הולנד מארק רוטה אמר כי "האמירה מטורפת, ארדואן חצה את הגבול". על העניין אמר מארק רוטה כי "הולנד היא לא מקום עבור קמפיינים פוליטיים טורקיים".
בעת המשבר הדיפלומטי הודיעה שרת המשפחה של טורקיה פטמה בטול סייאן קאיה כי תיכנס להולנד במכוניתה, זאת לאחר שהולנד אסרה על מטוסו של שר החוץ לנחות במדינה. כאשר פטמה בטול סייאן קאיה הגיעה להולנד, היא נעצרה על ידי המשטרה וגורשה לגרמניה.
עקב המשבר, הודיע משרד החוץ הטורקי כי שגרירות הולנד באנקרה תיסגר מ"סיבות ביטחוניות".
באוקטובר 2021 איימה טורקיה לגרש את שגריר הולנד בעקבות תמיכתו בשחרור עות'מאן קבאלה, שהשתתף בניסיון ההפיכה בטורקיה מהכלא הטורקי.
יחסים כלכליים
שווי הייצוא ההולנדי לטורקיה עמד על 3.98 מיליארד דולרים אמריקניים ב-2014 וכלל בעיקר ברזל וטרקטורים. שווי הייצוא הטורקי להולנד עמד ב-2014 על 3.44 מיליארד דולרים אמריקנים וכלל בעיקר מוצרי הלבשה ומכוניות. ככל שהיחסים נהיים יותר עוינים כך הסחר מתפתח, הסחר נמצא במגמת עלייה מאז שנת 2009.
יחסים פוליטיים
טורקיה והולנד חברות במספר ארגונים בין-לאומיים; מועצת אירופה, ארגון האמנה הצפון אטלנטית (נאט"ו), הארגון לשיתוף פעולה ולפיתוח כלכלי, הארגון לביטחון ולשיתוף פעולה באירופה, ארגון הסחר העולמי ואיחוד מדינות הים התיכון (הולנד לא שוכנת לחופי הים התיכון אך היא חברה באיחוד האירופי שחבר בעקיפין בארגון).
פרשת יונוס
לקראת ביקורו של ראש ממשלת טורקיה רג'פ טאיפ ארדואן בהולנד, זוג לסביות הולנדיות שאימצו ילד טורקי בשם יונוס (מכאן שמה של הפרשה) קראו לארדואן להתייחס לקריאותיהם של ההורים הביולוגיים של יונוס. ההורים הביולוגיים אמרו בטלוויזיה הטורקית כי הם מסרבים שזוג הלסביות יטפל בילדם, רק משום שהם לסביות. לודביק אשר, סגן ראש ממשלת הולנד, אמר לכתבים כי הנושא הוא עניין הולנדי פנימי וכי התערבות פוליטית מצד טורקיה תהיה "בלתי הולמת". הפרשה העיבה על ביקורו של ארדואן ופגישתו עם מארק רוטה.
ביקורים ומפגשים רשמיים
בשנת 2004 ביקרו בטורקיה הנסיך וילם-אלכסנדר ורעייתו הנסיכה מקסימה. הזוג המלכותי ביקר באנקרה, בקפדוקיה, באיסטנבול ובקייסרי. הזוג החל את הביקור ב-25 במאי ונמשך עד ה-28 במאי.
ביאטריקס, מלכת הולנד ביקרה בטורקיה יחד עם בנה וכלתה. המשפחה המלכותית שהתה בטורקיה מ-27 בפברואר עד ה-2 במרץ. המשפחה נפגשה עם נשיא טורקיה אחמט נג'דט סזר באנקרה, באיסטנבול ובקייסרי. ב-18 באפריל 2012 עבדוללה גול הגיע לאמסטרדם ונפגש עם המלכה ביאטריקס וראש הממשלה מארק רוטה. ב-21 במרץ 2013 חזר ראש ממשלת טורקיה רג'פ טאיפ ארדואן להאג. הפעם הוא נועד עם מארק רוטה.
נציגויות הולנדיות בטורקיה
בעת המשבר, מפגין טורקי פרץ לקונסוליה ההולנדית באיסטנבול שנסגרה בעקבות "סיבות ביטחוניות" והציב שם את דגל טורקיה במקומו של דגל הולנד.
האגודה הישראלית למדע העשבים הרעים
האגודה הישראלית למדע העשבים הרעים (באנגלית: Weed Science Society of Israel) היא ארגון המאגד בתוכו את העוסקים במדע העשבים הרעים בישראל. האגודה הוקמה בשנת 1964 במטרה להגביר את המודעות אצל החקלאים, המוסדות וקובעי המדיניות לצורך בחיפוש אמצעים יעילים להדברת עשבים רעים, בעלות נמוכה, תוך פגיעה אקולוגית מינימלית והקטנת הנוכחות של שאריות קוטלי עשבים בתוצרת החקלאית. בוועד המנהל של האגודה חברים, נציגי חברות לייצור ושיווק חומרי הדברה, נציגי הקק"ל, נציגי החקלאים ונציגי המחקר. נשיא האגודה הראשון היה ד"ר גדעון כהן. משנת 2007 ועד 2010 מכהן בתפקיד ד"ר חנן איזנברג.
רקע
עשבים רעים היוו מאז ומתמיד מטרד לאדם ולחקלאות, והחקלאים חיפשו ומחפשים, דרכים שונות כיצד להיפטר מהם. העשבים הרעים עלולים לצמצם יבולים חקלאים, לחסום נתיבי מים, ליצור חומר דליק ולגרום להתפשטות שרפות, לשבש בתי גידול טבעיים של צמחים ובעלי חיים, ולפגוע בנוף.
הפתרון של ניכוש העשבים באמצעים ידניים או מכניים הוא יקר, לא יעיל וגוזל זמן רב. באפריקה, למשל, "מבזבזים" החקלאים 80% מזמנם על עקירת העשבים השוטים מהשדות. השימוש בקוטלי עשבים, לעומת זאת, יוצר בעיות אקולוגיות קשות, כגון: פיתוח עמידות של עשבים כנגד חומרי ההדברה, פגיעה קשה בדגה ובעלי חיים עד הבאתם לכדי סכנת הכחדה וכן סיכונם של הניזונים מהתוצרת החקלאית הנושאת שאריות של רעלים.
למחקר העוסק בהדברת העשבייה חסרים משאבים, והרשויות השונות המטפלות בנושאים אלו לא מעבירות תקציבים לקידום הנושא. לכן, בשנת 1964 התארגנה קבוצת אנשים מעובדי השירותים להגנת הצומח ולביקורת במשרד החקלאות ופיתוח הכפר, בראשותו של ד"ר גדעון כהן, והקימה את "האגודה הישראלית למדע העשבים הרעים", במטרה להגביר את המודעות לנושא בקרב החקלאים, הרשויות וכלל האוכלוסייה.
פעולות האגודה
האגודה מקיימת מעת לעת כנסים, סיורים ופגישות מדעיות, קושרת קשרים עם איגודים מדעיים אחרים בישראל, ומשתתפת בכנסים של אגודות דומות בארצות אחרות, וכן של האגודה הבינלאומית למדע העשבים הרעים שהוקמה בשנת 1976.
האגודה עורכת תערוכות בנושאים בה היא עוסקת, מוציאה לאור ומפרסמת פרסומים מדעיים.
האגודה מפרסמת כתב עת בשם עלי עשב, היוצא לאור מפעם לפעם, בעריכת ד"ר ישעיהו קליפלד.
יחסי פרגוואי–צרפת
יחסי פרגוואי–צרפת הם היחסים הדיפלומטיים הרשמיים שבין פרגוואי לבין צרפת.
ביקורים רשמיים
למעט ביקורו של שארל דה גול במהלך סיורו בדרום אמריקה בשנת 1964, לא התקיימו ביקורים דו-צדדיים בין צרפת לפרגוואי בתקופת הדיקטטורה של הגנרל אלפרדו סטרסנר (1954–1989). היחסים הדו-צדדיים התחדשו ברמה הגבוהה ביותר עם ביקורו של הנשיא חואן קרלוס וסמוסי בפריז באפריל 1994 (ביקורו הראשון של ראש מדינה פרגוואי בצרפת), וביקור נוסף בדצמבר 1995. נשיא צרפת ביקר באסונסיון במרץ 1997 והנשיא ניקנור דוארטה פרוטוס ביקר בצרפת ב-2006. מאז התקיימו מגעים קבועים בין שתי המדינות ואלה גדלו משמעותית מאז ספטמבר 2015.
יחסים כלכליים
פרגוואי, שהיא השוק ה-16 בגודלו של צרפת באמריקה הלטינית, נותרה שותפת סחר צנועה עבור צרפת. עם זאת, היצוא הצרפתי גדל בצורה חדה, יותר מכפליים מאז 2010. בשנת 2018, היצוא הצרפתי הגיע ל-62 מיליון אירו והייבוא ל-30 מיליון אירו. הם נשלטים בעיקר על ידי כימיקלים ותרופות, בשמים וקוסמטיקה.
הנוכחות המסחרית של צרפת מתמקדת בתחום התרופות והחיסונים (סאנופי), בשמים וקוסמטיקה (L'Oréal), תעשיית הרכב (רנו, קבוצת PSA, מישלן, טוטאל), מכונות חקלאיות (Kuhn ), מזון חקלאי וכימיקלים (לואי דרייפוס ), דשנים מקבוצת רולייר ), ומגזר השירותים (Oberthur Technologies, CMA CGM (הובלה ימית), וביטוח AXA. רשת מלונות אקור חתמה על הסכם זכיינות להקמת מלון איביס שנפתח בספטמבר 2010, ואילו מלון שני נפתח בסיודד דל אסטה. דגנים, ובמיוחד פולי סויה וזרעי שמן, הם היצוא הפרגוואי המוביל לצרפת, ולאחר מכן תבלינים, שמנים אתרים, סוכר, חוטים ובשר. נוכחותם של מותגים צרפתיים לא תמיד מיוצגת במאזן הסחר, מכיוון שמוצרים מסוימים (רכבים) מורכבים בברזיל או ארגנטינה ורק לאחר מכן הם מיובאים לפרגוואי.
חברות צרפתיות מגלות עניין גובר בהזדמנויות שמציעה פרגוואי, בעזרת לשכת המסחר הפרנקו-פרגוואית.
מאט גייטס
מת'יו לואיס גייטס השני (באנגלית: Matthew Louis Gaetz II; נולד ב-7 במאי 1982) הוא פוליטיקאי ועורך דין אמריקאי, המכהן כנציג מטעם מחוז הקונגרס הראשון של מדינת פלורידה בבית הנבחרים של ארצות הברית מאז 2017, וחבר המפלגה הרפובליקנית.
מחוז הבחירה שלו מכסה חלק גדול מהפאן-הנדל ("ידית המחבת", הכינוי לחלק הצפון-מערבי של פלורידה), בסיסו בפנסקולה. נמתח לרוחבו של חוף אמרלד, וכולל כל המחוזות אסקמביה, אוקלוסה, סנטה רוזה וולטון וחלקים ממחוז הולמס, והערים דסטין, יעדי התיירות של נווארה ועיר הולדתו פורט וולטון ביץ'. זהו המחוז הרפובליקני ביותר בפלורידה, ואחד הרפובליקנים ביותר בארצות הברית.
ראשית חייו
לאחר שסיים את לימודיו בבית הספר למשפטים בבית הספר למשפטים וויליאם ומרי, עבד גייטס במגזר הפרטי.
בבית הנבחרים של פלורידה
בפברואר 2010 נציג המחוז הרביעי בבית הנבחרים של פלורידה, ריי סנסום, הואשם בשחיתות, והתפטר. גייטס התמודד בבחירות המיוחדות להחלפתו. בפריימריז המפלגתיים התנהל מרוץ צמוד, וגייטס ניצח עם 43 אחוזים מהקולות. בבחירות הכלליות המיוחדות, גייטס ניצח את המועמד הדמוקרטי ג'אן פרנלד עם 66 אחוזים מהקולות. במהלך קמפיין הבחירות, גייטס גייס באזור ה-480,000$ תרומות, בערך פי חמישה יותר מכל אחד אחר מהמועמדים, וכמעט פי 50 יותר מפרנלד.
יחסי טורקיה–מולדובה
יחסי טורקיה–מולדובה הם יחסי החוץ בין טורקיה למולדובה.
סקירה כללית
במהלך המאה ה-15 נכבש שטחה של מולדובה בידי האימפריה העות'מאנית, כחלק מכיבושה של נסיכות מולדובה. בשנת 1812 נאלצה האימפריה העות'מאנית למסור את בסרביה לידי האימפריה הרוסית, אשר לאחר מלחמת העולם הראשונה צורפה לממלכת רומניה, ולאחר מלחמת העולם השנייה הפכה ברובה למולדובה הסובייטית. טורקיה הכירה בעצמאות מולדובה ב-16 בדצמבר 1991 שהוכרזה ב-27 באוגוסט 1991. היחסים הדיפלומטיים בין טורקיה למולדובה כוננו ב-3 בפברואר 1992. הסכם הידידות ושיתוף הפעולה, הנחשב לבסיס החוקי של היחסים הדו-צדדיים בין טורקיה ומולדובה נחתם במהלך ביקורו של הנשיא סוליימאן דמירל במולדובה, ב-2–3 ביוני 1994.
מאט גייטס
בבית הנבחרים של פלורידה
בזמן כהונתם, הציעו גייטס וחבר הסנאט של פלורידה ג'ו נגרון חקיקה שתאיץ את הוצאתם להורג של נידונים למוות בפלורידה. ההצעה נועדה לחייב את מושל פלורידה לחתום על צו הוצאה להורג למי שמיצה את ערעוריו. הוא גם הצטרף לסנאטור גרג אברס בהצעת חוק לביטול תוכני האתנול הפדרליים לפיהם 10 אחוז מהבנזין שנמכר בפלורידה מכיל אתנול. המושל ריק סקוט חתם על החקיקה במאי 2013.
גייטס היה אחד משני חברים שהצביעו נגד הצעת חוק בפלורידה נגד פורנו נקמה בשנת 2015, לאחר שחסם בהצלחה את הצעת החוק בעבר.
יחסי טורקיה–מולדובה
סקירה כללית
על פי הפרוטוקול שנחתם ב-17 באוקטובר 2018, אזרחים טורקים ומולדובים יכולים לבקר אחד במדינות זו עם תעודות זהות בלבד. הפרוטוקול הנוגע לנסיעות ללא הדרכון נכנס לתוקף ב-19 בפברואר 2019.
מאט גייטס
בבית הנבחרים של פלורידה
כאשר ועדת המשנה שלו שקלה חקיקה שתמנע תיעוד באינטרנט של עצורים ונאשמים עד שיורשעו, גייטס שיתף את מעצרו ואת אי ההרשמה שלו ב-2008, וטען כי הטעויות שלו הפכו אותו למי שהוא ושזמינות פומבית "יכולה להוות בעיה עבור אלה שאינם מורגלים לפרסום".
בין השנים 2010-2016 כיהן כחבר בבית הנבחרים בפלורידה (מטעם המחוז הרביעי), וקיבל תשומת לב לאומית כשתמך בחוק "עמוד-על-הקרקע" (חוק לפיו לאנשים אין חובה לסגת לפני שהם משתמשים בכוח קטלני להגנה עצמית, כל עוד הם נמצאים במקום בו הם נוכחים כדין), בעקבות הריגתו של טרייבון מרטין בשנת 2012. בזמן הצעת החוק, גייטס כיהן כיו"ר ועדת המשנה לצדק פלילי, והופקד על סקירת החקיקה; הוא הודיע לפני שימוע כי לא יתמוך בשינוי "פסיק ארור אחד", אך אמר שהוא יקשיב לעדות של שני הצדדים. לאחר הדיונים, הוא כתב חקיקה שתאפשר לנתבעים שזוכו מכוח ההגנה של החוק להרחיק מידע רלוונטי מהרישומים הפליליים שלהם.
יחסי טורקיה–מולדובה
יחסי סחר
היקף הסחר בין טורקיה למולדובה בשנת 2019 הסתכם ב 568 מיליון דולר (322 מיליון דולר של יצוא טורקי, 246 מיליון דולר של יבוא ממולדובה). ההשקעות הטורקיות במולדובה הסתכמו ב-300 מיליון דולר חברות בנייה טורקיות קיבלו 38 פרויקטים בשווי של 518 מיליון דולר אמריקאי. הסכם סחר חופשי (FTA) בין המדינות נכנס לתוקף ב-1 בנובמבר 2016.
מאט גייטס
מערכת הבחירות
בשנת 2013 הודיע גייטס כי בשנת 2016 יתמודד על מושב הסנאט המחוזי במחוז הראשון של פלורידה, שהוחזק על ידי אביו, שהופעל לתקופה בשנת 2016. ב-21 במרץ 2016 נסוג גייטס מהמרוץ ובחר במקום לרוץ לבית הנבחרים האמריקני מטעם מחוז הקונגרס הראשון בפלורידה; הנציג המכהן דאז, ג'ף מילר, הודיע 11 ימים קודם לכן כי הוא לא יתמודד לבחירה מחדש.
ב-30 באוגוסט 2016, גייטס זכה בפריימריז הרפובליקניים עם 35.7 אחוז מהקולות, בעוד המתמודד גרג אברס זכה ל-21.5 אחוזים מהקולות, והמתמודד קריס דוסב זכה ל-20.6 אחוזים, ויחד עם חמישה מועמדים נוספים. זה למעשה הבטיח לגייטס את הניצחון בבחירות הכלליות; על פי מדד ההצבעה קוק-פרטיזן, המחוז מסווג כ-R+22, והוא המחוז הרפובליקני ביותר בפלורידה, ואחד הרפובליקנים ביותר בארצות הברית.
בבחירות הכלליות שנערכו ב-8 בנובמבר, גייטס ניצח את המועמד הדמוקרטי סטיבן ספקט עם 69 אחוזים מהקולות, והוא האדם השביעי שמייצג מחוז זה מאז 1933 (המחוז היה ממוספר במקום השלישי לפני 1963).
אף-על-פי שהגילוי הכספי של גייטס שהוגש בשנת 2016 הראה שווי נטו של 388,000 דולר, הוא תרם 200,000 דולר מכספו הפרטי לקמפיין הקונגרס שלו. הוא גם התפטר משתי ועדות פעולה פוליטיות של בית פלורידה שהחל וכיו"ר;
כהונתו
בפברואר 2020 הודיע גייטס כי כבר לא יקבל תרומות קמפיין מוועדות פעולה פוליטיות פדרליות.
ב-10 בינואר 2021 התלונן מנהיג הרפובליקנים בבית הנבחרים קווין מקארתי בשיחת טלפון כי גייטס "מכניס אנשים לסכנה", וציין כי הפורעים בקפיטול ארצות הברית ב-6 בינואר "הגיעו עם חבל". השיחה דווחה באפריל 2022. ביוני 2021, גייטס היה אחד מ-21 רפובליקנים בבית הנבחרים שהצביעו נגד ההחלטה לתת את מדליית הזהב של הקונגרס לקציני המשטרה שהגנו על הקפיטול של ארצות הברית ב-6 בינואר.
אירועים שנויים במחלוקת
ב-26 בפברואר 2019, ערב לפני הדיון הציבורי המתוכנן של מייקל כהן, פרקליטו האישי לשעבר של הנשיא דונלד טראמפ, בפני ועדת הפיקוח של בית הנבחרים, הפנה גייטס ציוץ לכהן שרמז ללא ראיות כי לכהן היו מספר רומנים מחוץ לנישואים, וכי אשתו כנראה בגדה בו בזמן שהיה כלוא. חברי קונגרס ראו בציוץ ניסיון להפחיד עד. גייטס הגן בתחילה על הציוץ שלו ואמר שזה חלק מ"בדיקת עדים, לא חבלה בעדים" ו"אני לא מאיים על אף אחד". כשהתבקש להבהיר, אמר כי "הציוץ מדבר בעד עצמו". לאחר ביקורת נוקבת מצד חברי קונגרס אחרים ותוכחה מרומזת מצד יו"ר בית הנבחרים ננסי פלוסי, גייטס מחק את הציוץ ופרסם ציוץ שבו הוא מתנצל. למרות שלא היה חבר בוועדת הפיקוח של בית הנבחרים, התייצב גייטס לדיון של כהן ואמר כי הוא רוצה להתבונן ולשאול שאלות. במהלך הדיון, המליצה חברה בוועדת הפיקוח ונציגת איי הבתולה של ארצות הברית, סטייסי פלסקט, להפנות את גייטס הן לוועדת האתיקה של בית הנבחרים והן לתובעים פליליים בגין הפחדת עדים וחבלה. על פי הדיווחים, לאחר הדיון שלח גייטס הודעת התנצלות לכהן, שהודה לו על כך. לשכת עורכי הדין של פלורידה פתחה בחקירה על גייטס בגין הציוץ, וכך גם ועדת האתיקה של בית הנבחרים. באוגוסט 2019, הודיעה לשכת עורכי הדין של פלורידה כי לא מצאה סיבה סבירה לכך שגייטס הפר את הכללים שלה.
באפריל 2020, המגזין פוליטיקו דיווח כי גייטס הוציא כמעט 200,000 דולר מכספי משלם המיסים בשכירת משרד מקולייר מריל, מפתח נדל"ן ומסעדן בפנסקולה וחבר ותיק, יועץ, תורם קמפיין ולקוח משפטי. גייטס ומריל בנפרד אמרו לפוליטיקו שגייטס שילם דמי שכירות מתחת למחירי השוק עבור השטח, אך מאוחר יותר גייטס אמר כי דמי השכירות היו "בתעריף השוק או מתחת". חוקי הבית אוסרים במפורש שכירות מתחת לשוק, ומחייבים את הצדדים לחוזי שכירות כאלה "לא היה, או ממשיכים לקיים, קשר מקצועי או משפטי (למעט כבעל בית ושוכר)." ב-1 ביולי 2020, המשרד לאתיקה של הקונגרס הודיע לגייטס על כך שהפסיק את סקירת הסדרי החכירה.
ביולי 2020, המגזין פוליטיקו דיווח כי בחקירתו נמצאו הוצאות של גייטס שנראה כי מפרות את כללי האתיקה של בית הנבחרים: הוצאה של עשרות אלפי דולרים עבור יועץ לכתיבת נאומים, וקבלת חברה פרטית להתקין אולפן טלוויזיה בבית אביו בנייסוויל, פלורידה, שבו גייטס משתמש כאשר הוא מופיע בטלוויזיה. משרדו של גייטס הודה כי הוציא 28,000 דולר על שירותי כתיבת נאומים, דבר האסור על פי חוקי הבית אלא בנסיבות מיוחדות ובאישור מראש מפקידי הקונגרס, אך אמר כי מדובר בטעות פקידותית שהוא יתקן. על אולפן הטלוויזיה אמר גייטס כי החברה קיבלה 100 דולר לחודש ממשרדו, סכום שלא דווח ברישומי ההוצאות שלו בקונגרס, וכן גבתה כספים מרשתות הטלוויזיה וחברות החדשות בכל פעם שהתחברו לאולפן. בהצהרה מלשכתו של גייטס נאמר כי ההסדר תואם את חוקי הבית, וכי במהלך הקמת ההסדר, משרדו התייעץ עם ועדת האתיקה של הבית וועדת הנהלת הבית.
בסוף פברואר 2021, גייטס ועוד תריסר חברי קונגרס רפובליקנים דילגו על הצבעות וגייסו אחרים להצביע עבורם, תוך ציטוט של מגפת הקורונה המתמשכת. אבל הוא והחברים האחרים השתתפו למעשה בוועידת הפעולה הפוליטית השמרנית, שהתקיימה במקביל להיעדרותם. בתגובה, "הקמפיין לדין וחשבון", קבוצת "כלבי השמירה של האתיקה", הגישה תלונה לוועדת האתיקה של בית הנבחרים וביקשה לחקור את גייטס ואת והמחוקקים האחרים.
נורת'ווסט איירליינס
נורת'ווסט איירליינס קורפ (באנגלית: Northwest Airlines, ידועה גם בראשי התיבות NWA) הייתה מחברות התעופה הגדולות בארצות הברית. החברה נוסדה בשנת 1926, והתמזגה עם חברת התעופה דלתא איירליינס בשנת 2010. המיזוג שהפך את דלתא לחברת התעופה הגדולה בעולם, אושר ב-29 באוקטובר 2008. נורת'ווסט המשיכה לפעול תחת שמה, עד שהושלמה האינטגרציה בין החברות, ב-31 בינואר 2010.
מטה ההנהלה של נורת'ווסט שכן בעיר האגן שליד בסיס הפעולה שלה; נמל התעופה סיינט פול שבמיניאפוליס. לאחר מלחמת העולם השנייה, הפכה נורת'ווסט לדומיננטית בשוק הטיסות חוצות הפסיפיק, והפכה את נמל התעופה של טוקיו לבסיס.
השנים הראשונות
נורת'ווסט איירליינס נוסדה ב-1 בספטמבר 1926 על ידי לואיס בריטין, תחת השם ווסט איירווייז. שמה של החברה החדשה נלקח מהאזור שבו הוקמה, המערב התיכון. כמרבית חברות התעופה בעת ההיא, התמקדה ווסט איירווייז תחילה במשלוח דואר בלבד.
קישורים חיצוניים
מדיה וקבצים בנושא נורת'ווסט איירליינס באתר Airliners.net
בילונד
בילונד (בהגייה דנית: [ˈpiˌlɔnˀ]) היא עיירה ביוטלנד, דנמרק. עם אוכלוסייה של 6,742 (אוגוסט 2022), בילונד היא העיר השנייה בגודלה בעיריית בילונד, אחרי המושב העירוני גרינדסטד. בילונד ממוקמת כ-13 ק"מ מזרחית לגרינדסטד ו-27 ק"מ מערבית לווילה.
בילונד היא הבית של המשרדים הראשיים של קבוצת לגו. כלכלת העיירה התפתחה משנות ה-30 עם הקמת מפעל הלגו. בשנות ה-60, בילונד צמחה במהירות, מונעת על ידי הצלחת החברה ופתיחת שדה התעופה של בילונד, שהוא נמל התעופה השני בגודלו בדנמרק.
בעיירה ממוקם פארק הלגולנד הראשון, לגולנד בילונד, אשר נפתח ב-1968 ומושך שני מיליון מבקרים בשנה. אטרקציות נוספות הנמצאות בעיירה כוללות את ללנדיה, פארק המים השני בגודלו בסקנדינביה, ומרכז המבקרים של לגו הנקרא Lego House.
היסטוריה
בשנת 1916, אולה קירק כריסטיאנסן, שהקים מאוחר יותר את קבוצת לגו, קנה את חברת בילונד מכונות נגרות מנגר העיירה Steffen Pedersen, שהקים אותה במקור ב-1895. העסק הקים בתים מעץ בקיץ וייצר רהיטים בחורף. אולה השקיע בעיירה, הקים מחלבה חדשה וכנסייה כמה קילומטרים דרומית לעיר.
בשנת 1924, לאחר השרפה הגדולה שכילתה את ביתו ובית המלאכה שלו, קירק כריסטיאנסן בנה בית ברחוב Hovedgaden בבילונד עם שני אריות אבן שהוצבו בכניסה. בשל השפעת השפל הגדול, לאנשים בעיירה לא היה כסף לבנות בתים, ולכן בשנת 1932, הוא החל לייצר פריטים שימושיים כגון קרשי גיהוץ, סולמות וצעצועים מיניאטוריים. הצעצועים הפכו למוצר העיקרי של העסק ובשנת 1934, הוא קרא למפעל הצעצועים "לגו".
בשנת 1942, במהלך הכיבוש הגרמני הנאצי של דנמרק במלחמת העולם השנייה, נהרס מפעל הלגו המקורי בשריפה, אך מיד הוקם חדש. ב-1946 הוארכה מסילת הרכבת מגרינדסטד למפעל לגו. באותה שנה רכשה חברת לגו מחברה אנגלית מכונת יציקת פלסטיק. לבני לגו מפלסטיק שוחררו לראשונה מהמפעל בשנת 1949 ולקראת סוף שנות ה-50 המפעל הפסיק לייצר צעצועי עץ.
בין שנות ה-70 ל-2006, אוכלוסיית בילונד עלתה בחדות ל-6,020, כתוצאה מהייצור במפעלי לגו, ומפיתוח ענף התיירות בעיירה. גם כמה חברות בענף התעופה נפתחו.
תיירות
בילונד היא יעד תיירותי פופולרי למשפחות. הרבה מהאטרקציות של העיירה מחוברות על ידי שביל פלייליין, שנועד לספק לתיירים שביל בטוח וידידותי לילדים ברחבי העיירה. אטרקציה נוספת למבקרים, Lego House נפתחה בספטמבר 2017. המבנה עוצב ותוכנן על ידי Bjarke Ingels Group, והוא נראה כמו ערימת קוביות לגו, כאשר הקוביות כוללות מסעדות, אזורי משחק וכו'.
בבילונד נמצא גם ללנדיה, פארק המים הגדול ביותר בסקנדינביה. הוא ממוקם קרוב ללגולנד וכולל פארק מים בסגנון טרופי בשם אקוודום (ממלכת המים) ופעילויות פנאי אחרות, כגון באולינג, החלקה על הקרח ומיני גולף. במרכז העיר קיים גם מוזיאון לבובות דובונים, והוא ממוקם בביתו לשעבר של גודפרד קירק כריסטיאנסן.
איי לייק מייק (סרט)
איי לייק מייק הוא סרט קומדיה ישראלי משנת 1960 בבימויו של פיטר פריי שגם כתב את התסריט המבוסס על מחזה בשם זה מאת אהרן מגד. פריי גם מופיע הופעת קמע בסרט כמתרחץ בבריכת מלון אכדיה.
העלילה היא סאטירה רומנטית על החלום האמריקאי של ישראלים רבים, ועל תופעת הערצת הכסף והמעמד החברתי, שבאים לפעמים על חשבון אהבת אמת. אם שאפתנית מנסה לשדך את בתה למיליונר אמריקאי צעיר, אך שני הצעירים מאוהבים באנשים אחרים.
כן משתתף בסרט סלמאן אל הוזייל ובני שבטו. הסרט צולם גם בקיבוץ שובל.
הסרט הוקרן בפסטיבל הקולנוע בקאן ב-1961, וזמין לצפייה כיום באתר ארכיון הסרטים הישראלי.
תקציר העלילה
יפה אריאלי (בתיה לנצט) נשואה לבנימין (גדעון זינגר) ואם לתמר (אילנה רובינא) העומדת לפני גיוס, ואחותה הקטנה ציפ (מאירה שור).
בתחילת הסרט תמר רבה עם בן זוגה, מיכה (חיים טופול), סרן בצה"ל וחבר קיבוץ "הבוקרים" בנגב. הוא רוצה להתחתן עם תמר, אך היא אינה רוצה בכך. יפה אינה מחבבת את מיכה, הקיבוצניק העני, ורוצה למצוא לה שידוך הולם יותר.
במטוס העומד לנחות בישראל נמצא מייק אברהמס (סיי גיטין), צעיר יהודי מטקסס, בנו של בעל חוות עשיר. מייק מדבר עם אישה ישראלית על המטוס, ומעיין בגיליון של במחנה נח"ל שנתנה לו. על המגזין מוצגת תמונתה של צעירה שחומה, נילי דמארי (גאולה נוני) מקיבוץ הבוקרים, ומייק מתאהב בה מיד. הוא נחוש למצוא אותה בישראל, ובורח מהאישה שחיזרה אחריו במטוס.
כשיפה רואה את מייק היא מנסה לשדך בינו לבין תמר, בתה, כדי שיסעו לאמריקה יחדיו ותמר לא תתגייס לצבא. היא שוכחת לתת לתמר את צו הגיוס שהגיע, ושולחת את מייק, יעקב והבנות לבילוי בבריכת מלון אכדיה, חרף רצונו של מייק לנסוע לנגב. מייק ותמר נשארים ידידים, וצעירה צרפתייה מחזרת אחרי יעקב, ומבקשת שילמד אותה יוגה.
מייק שואל מיעקב את המכונית ונוסע דרומה. המכונית נתקעת ומיכה במקרה עובר במקום וגורר אותה לקיבוץ הבוקרים. כעבור זמן קצר מתברר למיכה שמייק הוא ידיד של תמר, מייק מראה לו את תמונת הבחורה שהוא מחפש ומיכה מזהה את נילי, חברת הקיבוץ. מיכה מכיר בין מייק לנילי, שמבקשת ממייק "שיתנדף". בתגובה לכך, מייק מתאהב בה עוד יותר.
בינתיים, יפה מארגנת מסיבת אירוסין למייק ותמר, במסווה של מסיבת הפתעה למייק. על העוגה למסיבה ציפ מזלפת "איי לייק מייק". מיכה וציפ משתפים פעולה, ואומרים למייק שהוא רשאי להישאר בקיבוץ למשך הלילה; אך הם לא אומרים דבר ליפה, שחושבת שמייק יבוא למסיבה.
במהלך קומזיץ שנערך באותו ערב בקיבוץ הבוקרים בהשתתפות שבט אל הוזייל, מבקש מייק מנילי להינשא לו, והיא מסרבת משום שהיא רוצה להישאר בקיבוץ ולטפל בפרות. במסיבת ההפתעה האורחים מצפים לראות את המיליונר, וכשהוא לא מגיע הם מתכננים לעזוב, עד שמשתכנעים להישאר ולהנות יחד מהמסיבה. במסיבה מתנגנים שירים וריקודים יידישאיים ומזרח אירופיים, בעוד שבקיבוץ, שרים שירים ישראליים, ונילי מבצעת את "ערב בא" לקול דרבוקות.
בסוף הלילה נילי ומייק מתנשקים, והתחבולה של ציפ מתגלה. למחרת, תמר בורחת אל הקיבוץ כדי להתחתן עם מיכה; המשטרה הצבאית מגיעה לגייס את תמר, שלא ידעה כלל שהיא אמורה להתגייס; יפה נוסעת אל הקיבוץ במונית, פוגשת בתמר ומיכה, ונחרדת לגלות שמייק לא רוצה לחזור לארצות הברית עם תמר, אלא להישאר בקיבוץ ולהתחתן עם נילי. מייק מבקש מנילי להתחתן איתו, והיא מסכימה. מיכה מודיע שהוא נוסע מטעם הקיבוץ להשתלם בטיפול בפרות בטקסס.
Agar.io
Agar.io (מבוטא אָגַרִיאוֹ) הוא משחק רשת מרובה משתתפים מסוגת אסטרטגיה-פעולה שפותח על ידי מת'אוס וולדרס אשר שוחרר ב-28 באפריל 2015 לדפדפן וב-8 ביולי 2015 לאנדרואיד ול-iOS. השחקן שולט על תא שנמצא במפה המזכירה צלחת פטרי. מטרת המשחק היא לצבור את כמות המסה הגדולה ביותר על ידי אכילת תאים קטנים יותר ומניעת אכילת השחקן על ידי תאים גדולים יותר. שם המשחק, Agar.io, גזור מהמילה אגר, סוכר המשמש להתרבות חיידקים.
לאחר שיחרורו, המשחק זכה לביקורות חיוביות. מבקרים רבים שיבחו בעיקר את פשטותו, את התחרותיות ואת המכניקה של המשחק, בעוד שמבקרים אחרים ביקרו את המשחקיות החוזרת. המשחק במהרה הפך להצלחה מסחררת והפך לאחד ממשחקי הדפדפן ומשחקי המובייל הפופולרים ביותר בשנה הראשונה ליציאתו. גרסת המשחק לפלטפורמת הסטים הוצעה ב-Steam Greenlight ב-3 במאי 2015.
משחקיות
המטרה של המשחק היא לגרום לתא של השחקן לגדול על ידי בליעת כדורים שמופיעים באופן אקראי, אשר מגדילים במעט את מסת התא ועל ידי אכילת תאים קטנים יותר תוך כדי הימנעות מאכילת התא על ידי תאים גדולים יותר. מצבי המשחק כוללים קרב של כולם נגד כולם וקרב בין קבוצות. המטרה הסופית היא להשיג את מירב המסה ולהיות התא הגדול ביותר. התא מתאפס למסה ההתחלתית שלו כאשר הוא מאבד את כל המסה שלו. לשחקנים יש אפשרות לשנות את מראה התא על ידי קביעת מילה, ביטוי וסמלים מוגדרים מראש. ככל שלתא יש יותר מסה, הוא נע יותר לאט. תאים מאבדים מסה ככל שהזמן עובר, ככל שהמסה גדולה יותר ככה גם כמות המסה הנאבדת היא גדולה יותר.
תאים גדולים ירוקים ונייחים המכונים "וירוסים" גורמים לפיצול של תאים גדולים של שחקנים במגע איתם ותאים קטנים יכולים להתחבא בתוך הווירוס כהגנה כנגד תאים גדולים יותר. וירוסים מופיעים באופן אקראי, אך שחקנים יכולים ליצור וירוסים חדשים על ידי העברת כמות מסה מסוימת לווירוס כלשהו, דבר הגורם לאותו וירוס להתפצל ל-2.
שחקנים יכולים לפצל את התא שלהם ל-2 וכל תא מפוצל מפוצל גם כן ל-2. הדבר יכול לשמש לתקיפת תאים קטנים בהרבה, לבריחה מתאים גדולים יותר או לנוע יותר מהר במפה. תאים מפוצלים מתאחדים מחדש לאחר זמן מסוים. חוץ מהוירוסים, שחקנים יכולים לפלוט חלק קטן ממסתם כדי להאכיל תאים אחרים, פעולה שבדרך כלל אומרת כי אותו שחקן רוצה להתחבר עם שחקן אחר ולשחק כצוות.
פיתוח
Agar.io הוכרז לראשונה בקהילת הפורומים 4chan ב-28 באפריל 2015 על ידי מת'אוס וולדרס. המשחק פותח במשך ימים ספורים בשפות התכנות JavaScript ו-++C. וולדרס המשיך ולעדכן את המשחק ולהוסיף אופציות חדשות למשחק כמו מערכת נקודות ניסיון ומצב משחק הנקרא "נסיוני" (experimental) שבו מוטמעות אופציות נסיוניות. שבוע לאחר שחרור המשחק, Agar.io נכנס לרשימת הSteam Greenlight, עם ההכרזה של וולדרס שהוא מתכנן להכין גרסה להורדה חינמית של המשחק. הוא תכנן שבגרסת ה-Steam יהיו אופציות נוספות שלא זמינות בגרסת הדפדפן, ביניהם מצבי משחק חדשים, התאמה אישית של התא ומערכת חשבונות. המשחק אושר בעקבות התעניינות הקהילה ונמצא בתהליכים לשחרור המשחק לפלטפורמת ה-Steam.
ב-8 ביולי 2015, חברת מיניקליפ שחררה את גרסת המובייל למשחק לפלטפורמות האנדרואיד וה-iOS. סרגיאו ורנדה, ראש חטיבת המובייל של מיניקליפ, הסביר כי המטרה העיקרית של גרסת המובייל היא במובייל.
ביקורת
Agar.io זכה לביקורות חיוביות. מבקרים רבים שיבחו בעיקר את פשטותו, את התחרותיות ואת המכניקה של המשחק. בלוג הטכנולוגיה "Engadget" תיאר את המשחק כ-. האתר "Toucharcade" שיבח את המשחק על פשטותו, האלמנט האסטרטגי שבו ו-"אישיותו".
מפני שהמשחק הופץ רבות ברשתות חברתיות רבות כמו Twitch.tv ו-YouTube, Agar.io הפך במהירות למצליח. האתר של המשחק (של גרסת הדפדפן) דורג במדד אלכסה כאחד מה-1,000 המבוקרים ביותר בעולם וגרסאות המובייל הורדו למעלה מ-10 מיליון פעמים במהלך השבוע הראשון ליציאתן. במהלך שנת 2015, Agar.io היה המשחק שחיפשו עליו הכי הרבה בגוגל.
קהילת Agar.io באתר יוטיוב
המשחק עצמו התפשט באתר YouTube במהרה, נוצרו אלפי סרטונים על ידי יוטיוברים מוכרים, בניהם נפתחו מאות ערוצים עבור המשחק בלבד. בין היוטיוברים המוכרים שערוצו מתעסק כעיקר במשחק הוא Jumbo.
שימוש כבדיחה פוליטית
במהלך הקמפיין של הבחירות הכלליות בטורקיה ביוני 2015, Agar.io שימש בטורקיה בתור אמצעי לשדולה פוליטית: שחקנים רבים כינו את התא שלהם בשמות של מפלגות טורקיות ואזכורים למיניהם, דבר הגרם ליצירת בריתות בין שחקנים שונים בעלי דעה פוליטית דומה ו-"קרבות" בין בריתות אחרות בעלות דעות פוליטיות מנוגדות. מספר מפלגות השתמשו ב-Agar.io בכרזות הקמפיינים שלהם בתור סמל לתמיכה.
לבנא ח'אלד אל-קאסימי
דֵיים שיח'ה לובנא בנת ח'אלד בן סולטאן אל-קאסימי, (בערבית: الشيخة لبنى بنت خالد بن سلطان القاسمي; באנגלית: Lubna Khalid Al Qasimi; DBE - דיים במסדר האימפריה הבריטית, נולדה ב-4 בפברואר 1962) היא פוליטיקאית אמירתית ובת משפחת השליט משפחת אל-קאסימי של אמירות שארג'ה ואחיינית של שיח' סולטן בן מוחמד אל-קאסימי. היא הייתה בעבר שרת המדינה לסובלנות, שרת המדינה לשיתוף פעולה בינלאומי ושרת הכלכלה והתכנון של איחוד האמירויות הערביות (איחוד האמירויות). היא האישה הראשונה שכיהנה בתפקיד שרה באיחוד האמירויות הערביות.
במרץ 2014 היא מונתה לנשיאת אוניברסיטת זאיד. משנת 2017, היא רשומה כאישה ה-36 בעוצמתה בעולם על ידי העיתון פורבס. היא נבחרה בין '100 הערבים החזקים ביותר' בשנים 2013 ובין השנים 2016 ל-2018 על ידי המגזין האמירתי מדובאי Gulf Business.
היסטוריה
לבנא סיימה את לימודיה באוניברסיטת מדינת קליפורניה בעיר צ'יקו בתואר ראשון במדעי המחשב והיא בעלת תואר שני במנהל עסקים MBA Executive מהאוניברסיטה אמריקאית של שארג'ה. לבנא קיבלה תואר דוקטור לשם כבוד במדעים ובמשפטים, מאוניברסיטת מדינת קליפורניה, צ'יקו. תואר דוקטור לשם כבוד נוסף קבלה מאוניברסיטת הונקוק, שבסיאול, דרום קוריאה.
בשנת 1981 שיח'ה לובנא בנת ח'אלד בן סולטן אל-קאסימי חזרה לאיחוד האמירויות כדי לעבוד כמתכנת בחברת התוכנה Datamation. לבנא פעלה כמנהלת הסניף בדובאי של רשות המידע הכללית, הארגון האחראי על אוטומציה של משרדי הממשל הפדרלי של איחוד האמירויות הערביות. בהמשך, היא מונתה לתפקיד מנהלת ראשית במחלקת מערכות המידע ברשות הנמלים של דובאי (DPA), הנמל הגדול במזרח התיכון, ועבדה בתפקיד זה במשך שבע שנים.
כחלק משינויים בקבינט, הודיע ראש ממשלת איחוד האמירויות, מוחמד בן ראשד אל מכתום, כי שיח'ה לבנא תמלא תפקיד כשרה במשרד הסובלנות החדש שהוקם.
קריירה עסקית
בשנת 1999, מוחמד בן ראשד אאל מכתום, שליט דובאי ויו"ר רשות הנמלים של דובאי החליט להעניק לשיח'ה לובנא בנת ח'אלד בן סולטן אל-קאסימי את "פרס המצוינות לעובדי המדינה" ולמנות אותה לתפקיד מנכ"ל של Tejari, השוק הראשון למסחר אלקטרוני בין עסקים לעסקים B2B במזרח התיכון. לבנא הקימה את הארגון הממשלתי בדובאי ביוני 2000 כדי לקדם אי-ביזנס e-business בין העסקים וקשרים אלקטרוניים/אינטרנטיים ביניהם. תחת הנהגתה של לבנא, טג'ארי זכה בפרסים מטעם הפסגה העולמית של חברות המידע בתואר "ספק התוכן האלקטרוני הטוב ביותר בעסקים אלקטרוניים" (ז'נבה) ומועצת מותגי העל של איחוד האמירויות הערביות "מותג העל של 2003".
סמל המועצה המקומית ראש פינה
סמל המועצה המקומית ראש פינה הוא סמלה הרשמי של המועצה.
תיאור הסמל
הסמל מורכב ממגן מחומש ועליו מוצגת סצנה בה אדם חורש שדה באמצעות שוורים. הסמל מתאר את שורשיה ההיסטוריים של המושבה, והסצנה המצוירת מבוססת על תמונת החריש הראשון שנערך בה, כשהאדם החורש הוא שמיל כץ שצולם בתמונה המקורית.
בתחתית הסמל מופיע הפסוק מספר תהילים:
הפסוק נכתב בסמל כהתייחסות לגיא אוני, המושבה שקדמה לראש פינה ושננטשה. מפסוק זה, שהוצע על ידי מייסד המושבה, דוד שוב, לקוח שמה.
היהלום שבכתר (2019)
היהלום שבכתר (2019) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון) ונערך ב-31 באוקטובר 2019, באצטדיון הבינלאומי המלך פהד שבריאד, ערב הסעודית. האירוע היה האירוע השני בסדרת אירועי היהלום שבכתר והרביעי תחת הסכם עשר השנים של ה-WWE בערב הסעודית, שנקרא "החזון הסעודי 2030".
תשעה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, "השד" בריי וויאט ניצח את סת' רולינס בקרב ספירות בכל מקום אשר לא היה יכול להיעצר משום סיבה כלשהי וכתוצאה מכך זכה באליפות האוניברסלית. עוד ברשימת הקרבות, ברוק לסנר ניצח את קיין ולסקז בהכנעה ושמר על אליפות ה-WWE, המתאגרף טייסון פיורי ניצח את ברון סטרומן בספירת חוץ, ונטליה ניצחה את לייסי אוואנס בהכנעה בקרב היאבקות מקצועית הנשים הראשון אשר נערך על אדמת ערב הסעודית.
האירוע קיבל ביקורות חיוביות בקרב המבקרים והצופים; הקרבות אשר זכו לשבחים הרבים ביותר היו קרב הזוגות מרובה המשתתפים, קרב על אליפות ארצות הברית, קרב חמישה נגד חמישה וקרב היחידים בין מנסור לסזארו. מנגד, הקרב בין לסנר לוולסקז והקרב בין פיורי לסטרומן לא דורגו כלל, כשהקרב על האליפות האוניברסלית זכה לביקורות מקוטבות. קרב הנשים קיבל גם הוא ביקורות מעורבות על הכתיבה והמשמעות של הקרב, בעוד שהקרב נחשב לממוצע באיכותו.
רקע
ב-5 במרץ 2018, ה-WWE ורשות הספורט הסעודית פרסמו את אירוע הרויאל ראמבל הגדול ביותר, אירוע בשידור ישיר שייערך ב-27 באפריל 2018, באצטדיון הבינלאומי "המלך עבדאללה" בג'דה שבערב הסעודית. ב-17 בספטמבר 2018, ה-WWE ורשות הספורט הסעודית הודיעו על אירוע נוסף בשם "היהלום שבכתר", אירוע אשר יתקיים ב-2 בנובמבר באצטדיון הבינלאומי המלך פהד שבריאד, ערב הסעודית. האירוע הוא חלק מהסכם חוצה פלטפורמות של עשר שנים בין ה-WWE לבין רשות הספורט הסעודית כאות תמיכה בתוכנית הרפורמית החברתית והכלכלית של המדינה, הנקראת "החזון הסעודי 2030". ב-27 בספטמבר, אתר ה-WWE הערבי הודיע על קיום אירוע היהלום שבכתר בפעם השנייה אשר ייערך בשנת 2019 ב-31 באוקטובר באצטדיון הבינלאומי המלך פהד.
ב-27 בספטמבר, נודע שהאלק הוגאן ואנדרטייקר ייקחו חלק באירוע. לעומת זאת, אנדרטייקר לא הופיע באירוע עצמו, אך הוא הופיע במצעד הפתיחה הגדול בריאד.
עלילות
האירוע כלל קרבות שנבעו מעלילות מתוסרטות גם מ-Raw וגם מסמאקדאון.
ב-30 בספטמבר בתוכנית Raw, ברוק לסנר והנציג מטעמו, פול היימן, קטעו את ריי מיסטריו באמצע נאומו. לסנר תקף את מיסטריו ואף תקף את בנו של מיסטריו, דומיניק, אשר ישב בשורה הראשונה בקהל. לאחר הקרב שבו לסנר ניצח את קופי קינגסטון וזכה באליפות ה-WWE במהלך חגיגות 20 שנה לסמאקדאון ביום שישי של אותו השבוע, מיסטריו הופיע ביחד עם לוחם ה-MMA ואלוף ה-UFC במשקל כבד לשעבר, קיין ולסקז, שערך את הופעת הבכורה שלו ב-WWE. ולסקז, שניצח את לסנר עבור אליפות ה-UFC במשקל כבד על ידי נוקאאוט טכני באירוע UFC 121 בשנת 2010, נכנס אל הזירה ותקף את לסנר, שבתגובה נסוג לאחור. בראיון מאחורי הקלעים, ולסקז הצהיר שהוא הגיע כדי להשיג נקמה על מה שעשה למיסטריו ובנו, שלאחר מכן נודע שוולסקז הוא בן הסנדקאות של דומיניק. במסיבת העיתונאים לאירוע היהלום שבכתר אשר התקיים ב-11 באוקטובר בלאס וגאס, נקבע קרב שבו לסנר יגן על אליפות ה-WWE נגד ולסקז.
ב-4 באוקטובר בתוכנית הבכורה של סמאקדאון בשידור ישיר ברשת פוקס, סטרומן, המיז ו-Heavy Machinery (אוטיס וטאקר) ניצחו בקרב ארבעה נגד ארבעה את AJ סטיילס, דולף זיגלר, רנדי אורטון ורוברט רוד, כשבמהלך הקרב סטרומן התגרה במתאגרף טייסון פיורי אשר נכח בשורה הראשונה בקהל, כשהטיח את דולף זיגלר על המעקה המעקה המפריד בין אזור הזירה לקהל וכתוצאה מכך פגע בפיורי. לאחר הקרב, פיורי קפץ מעל המעקה, אך הוא נהדף על ידי צוות האבטחה. ב-7 באוקטובר בתוכנית Raw, פיורי הופיע ודרש מסטרומן התנצלות. לאחר מספר עלבונות בין השניים, תיגרה פרצה ביניהם, כשלבסוף הם הופרדו על ידי צוות האבטחה ומתאבקי הארגון. במסיבת העיתונאים לאירוע היהלום שבכתר אשר התקיים ב-11 באוקטובר בלאס וגאס, נקבע קרב בין סטרומן לפיורי.
באירוע גיהנום בכלוב, קרב האליפות האוניברסלית בין סת' רולינס ל"שד" בריי וויאט הסתיים על ידי פסיקת השופט, מה שגרם לרולינס לשמור על תוארו. השד, שנראה שהיה פצוע, תקף את רולינס לאחר הקרב. ב-11 באוקטובר בתוכנית סמאקדאון (הלילה הראשון של דראפט 2019), נציג Raw והאלוף האוניברסלי, סת' רולינס, התחרה נגד נציג סמאקדאון, רומן ריינס, על בחירת הדראפט הראשונה של הלילה. רולינס ניצח בקרב בפסילה בשל התערבות של "השד", מה שגרם ל-Raw לקבל את בחירת הדראפט הראשונה של הלילה; מאוחר יותר באותו הלילה של הדראפט, "השד" הועבר לסמאקדאון. למרות שרולינס הועבר לתוכנית Raw בלילה השני של הדראפט, קרב ספירות בכל מקום בין רולינס ל"שד" נקבע לאירוע היהלום שבכתר. באותו הלילה, וויאט הנחה את אחד מקטעי הפינה הקבועה שלו, Firefly Fun House, אך במהלך קטע זה הוא נקטע על ידי רולינס, שהופיע לפתע והחל לתקוף את וויאט ואף הבעיר את כל אתר הצילומים של וויאט. ב-18 באוקטובר בתוכנית סמאקדאון, התניה נוספת לקרב התווספה כאשר לשופט לא תהיה שום סמכות להפסיק את הקרב משום סיבה כלשהי.
באירוע סופר שואודאון, המתאבק ממוצא סעודי, מנסור, ניצח בקרב באטל רויאל בן 51 משתתפים. ב-14 באוקטובר, קרב בינו לבין סזארו נקבע לאירוע היהלום שבכתר.
ב-23 באוקטובר בתוכנית WWE The Bump, דווח על קיומו של קרב באטל רויאל בן 20 משתתפים אשר ייערך במופע המקדים לאירוע והמנצח בו יקבל קרב על אליפות ארצות הברית נגד AJ סטיילס יותר מאוחר יותר באותו הערב.
מופע מקדים
המופע המקדים הכיל קרב אחד בודד, שהיה קרב באטל רויאל בן 20 משתתפים, שהמנצח בו יתחרה נגד AJ סטיילס בקרב על אליפות ארצות הברית מאוחר יותר באותו הערב. לקראת אמצע הקרב, לאחר שגם R-טרות' וגם סוניל סינג הודחו מקרב הבאטל רויאל, R-טרות' הצמיד את סוניל סינג על רמפת הכניסה וזכה באליפות 24/7. בסיום, אריק רואן הדיח את לוק הארפר, מה שאיפשר להומברטו קאריו להדיח את רואן, לנצח בקרב ולקבל קרב על אליפות ארצות הברית בהמשך האירוע.
קרבות מקדימים
האירוע עצמו נפתח בקרב שבו ברוק לסנר (שלווה לקרב על ידי פול היימן) הגן על אליפות ה-WWE נגד קיין ולסקז (שלווה לקרב על ידי ריי מיסטריו). השניים החלו את הקרב בסגנון MMA האופייני להם, כשולסקז הוריד את לסנר לקרקע והחל בסדרת חבטות בגופו. לסנר הצליח להתחמק כעבור כמה שניות ולהפוך את סדרת מתקפותיו של ולסקז למהלך ההכנעה, הקימורה לוק, על ידו השמאלית, מה שלא הותיר לוולסקז שום דבר מלבד להיכנע, וכתוצאה מכך לסנר הגן על התואר בהצלחה לאחר שתי דקות של קרב. לאחר הקרב, לסנר סירב לשחרר את אחיזת ההכנעה מוולסקז עד שמיסטריו הגיע ותקף את לסנר בעזרת כיסא. לעומת זאת, לסנר הניף את מיסטריו באוויר והשליך אותו מחוץ לזירה. לסנר המשיך ותקף את ולסקז בעזרת מכות כיסא ולאחר מכן ביצע עליו את מהלך הסיום שלו, ה-F-5, על הכיסא. מיסטריו לא ויתר וחזר אל הזירה כדי להמשיך ולתקוף את לסנר עם מכות כיסא, מה שגרם ללסנר לסגת לאחור.